Cassano til Inter i januar?
Cassano kommer mest sannsynlig til Inter etter å ha blitt enig om den personlige kontrakten med Inter-ledelsen og vil i så fall avslutte nok et turbulent karrierekapittel i Sampdoria. Cassano kan komme gratis til Inter dersom hans kontrakt blir hevet.
Inter har lenge blitt knyttet til Cassano, og ifølge Tuttosport har Inter-ledelsen jobbet bak kulissene for å sikre seg sør-italienerens underskrift. Massimo Moratti og Rafael Benitez får nå en ny spiss, noe Inter har vist seg å trenge sårt så langt.
Cassano fikk sparken i Sampdoria etter å ha havnet i munnhuggeri med president Riccardo Garrone. Lega Serie A (Lega Nazionale Professionisti Serie A) mottok så en søknad fra Sampdoria om å heve spillerens kontrakt. Skulle dette gå gjennom, er det lite som kan stoppe Cassano fra å bli Inter-spiller.